CELEX: 32009R0720
Language: da
Date: 2009-08-06 00:00:00
Title: Kommissionens forordning (EF) nr. 720/2009 af 6. august 2009 om ændring af forordning (EF) nr. 884/2006 om gennemførelsesbestemmelser til Rådets forordning (EF) nr. 1290/2005 for så vidt angår referencepriser, beregning af finansieringsomkostninger og fysisk kontrol af ris

7.8.2009   
            
            
               DA
            
            
               Den Europæiske Unions Tidende
            
            
               L 205/15
            
         
      KOMMISSIONENS FORORDNING (EF) Nr. 720/2009
   af 6. august 2009
   om ændring af forordning (EF) nr. 884/2006 om gennemførelsesbestemmelser til Rådets forordning (EF) nr. 1290/2005 for så vidt angår referencepriser, beregning af finansieringsomkostninger og fysisk kontrol af ris
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 42, og
   ud fra følgende betragtninger:
   
               (1)
            
            
               Ifølge bilag IV til Kommissionens forordning (EF) nr. 884/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår Den Europæiske Garantifond for Landbrugets (EGFL) finansiering af interventionsforanstaltninger i form af offentlig oplagring og medlemsstaternes betalingsorganers bogføring af operationer vedrørende offentlig oplagring (2) kræver beregningsmetoden vedrørende finansieringen af omkostningerne i forbindelse med de midler, som medlemsstaterne stiller til rådighed til opkøb af interventionsprodukter, at der fastlægges rentesatser, som skal anvendes for et givet bogføringsår.
            
         
               (2)
            
            
               Denne fastlæggelse er baseret på den gennemsnitlige rente, der rent faktisk er betalt i en fastsat referenceperiode, og som medlemsstaterne bør meddele Kommissionen efter dennes anmodning inden for en vis frist. For at opnå ensartethed bør denne meddelelse ske ved anvendelse af den formular, som Kommissionen stiller til rådighed for medlemsstaterne.
            
         
               (3)
            
            
               Medlemsstater, som ikke svarer på denne anmodning fra Kommissionen ved at sende deres meddelelse i den behørige form og inden for den fastsatte frist, bør anses for ikke at have betalt nogen renteomkostninger i referenceperioden.
            
         
               (4)
            
            
               For medlemsstater, der i deres meddelelse erklærer, at de ikke har betalt nogen renteomkostninger i referenceperioden, fordi de ikke har nogen landbrugsprodukter i offentligt lager i referenceperioden, bør det klart fastlægges, hvilken rentesats der skal anvendes ved finansieringen af de midler, som medlemsstaterne stiller til rådighed til opkøb af interventionsprodukter.
            
         
               (5)
            
            
               Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (3) har indført en sondring mellem referencepriser og interventionspriser. Det er derfor nødvendigt at justere visse bestemmelser i forordning (EF) nr. 884/2006.
            
         
               (6)
            
            
               Kommissionens forordning (EF) nr. 670/2009 af 24. juli 2009 om gennemførelsesbestemmelser til Rådets forordning (EF) nr. 1234/2007 for så vidt angår offentlig intervention ved licitation med henblik på opkøb af hård hvede eller uafskallet ris og om ændring af forordning (EF) nr. 428/2008 og (EF) nr. 687/2008 (4) har indført nye regler for fysisk inspektion vedrørende ris. Det er derfor nødvendigt at justere visse bestemmelser i forordning (EF) nr. 884/2006.
            
         
               (7)
            
            
               Forordning (EF) nr. 884/2006 bør ændres i overensstemmelse hermed.
            
         
               (8)
            
            
               For at opnå en forsvarlig forvaltning af interventionsforanstaltninger, der omfatter offentlig oplagring, bør ændringerne i forbindelse med sondringen mellem referencepriser og interventionspriser anvendes fra den 1. oktober 2009, hvor det nye bogføringsår begynder.
            
         
               (9)
            
            
               Foranstaltningerne i denne forordning er i overensstemmelse med udtalelse fra Komitéen for Landbrugsfondene —
            
         UDSTEDT FØLGENDE FORORDNING:
   Artikel 1
   Bilag I, IV, VI, VII, X og XII til forordning (EF) nr. 884/2006 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Punkt 3 til 6 i bilaget anvendes fra den 1. oktober 2009.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. august 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 209 af 11.8.2005, s. 1.
   
      (2)  EUT L 171 af 23.6.2006, s. 35.
   
      (3)  EUT L 299 af 16.11.2007, s. 1.
   
      (4)  EUT L 194 af 25.7.2009, s. 22.
   
      BILAG
      I bilag I, IV, VI, VII, X og XII til forordning (EF) nr. 884/2006 foretages følgende ændringer:
      
                  1)
               
               
                  I bilag I, punkt B.III.2, affattes andet afsnit således:
                  »De regler, der er fastsat i bilag II, punkt II, finder således anvendelse, når vægten af det oplagrede produkt, som konstateres i forbindelse med en fysisk inspektion, afviger fra den bogførte vægt med mindst 5 % for korn og for ris ved oplagring i højsilo eller oplagring i planlager.«
               
            
                  2)
               
               
                  I bilag IV foretages følgende ændringer:
                  
                              a)
                           
                           
                              I punkt I.1 affattes andet punktum således:
                              »Denne ensartede rentesats svarer til gennemsnittet af de Euribor-terminsrentesatser for tre- og tolvmånederslån, der registreres i en af Kommissionen fastsat referenceperiode på seks måneder, idet der tildeles dem et vægtgrundlag på henholdsvis en tredjedel og to tredjedele.«
                           
                        
                              b)
                           
                           
                              I punkt I.2 foretages følgende ændringer:
                              
                                          i)
                                       
                                       
                                          Første afsnit affattes således:
                                          »Med henblik på fastlæggelse af de rentesatser, der skal anvendes for et bogføringsår, giver medlemsstaterne efter anmodning fra Kommissionen denne meddelelse om den gennemsnitlige rente, som de rent faktisk har betalt i den i nr. 1 omhandlede referenceperiode, inden udløbet af den frist, der er angivet i anmodningen. Meddelelsen sendes ved anvendelse af den formular, som Kommissionen stiller til rådighed for medlemsstaterne.«
                                       
                                    
                                          ii)
                                       
                                       
                                          Følgende afsnit indsættes efter andet afsnit:
                                          »Hvis en medlemsstat ikke har indgivet meddelelse om nogen rentesats i den form og inden udløbet af den frist, der er nævnt i første afsnit, anses den rente, som medlemsstaten har betalt, for at være 0 %. Såfremt en medlemsstat erklærer, at den ikke har haft nogen renteomkostninger, fordi den i referenceperioden ikke havde landbrugsprodukter i offentligt lager, anvendes den af Kommissionen fastsatte ensartede rentesats for denne medlemsstat.«
                                       
                                    
                                          iii)
                                       
                                       
                                          I tredje afsnit udgår første punktum, og andet punktum affattes således:
                                          »Hvis Kommissionen konstaterer, at rentesatserne for en medlemsstat ligger på et niveau, der er lavere end den ensartede rentesats, fastsætter Kommissionen dog rentesatsen for denne medlemsstat til dette lavere niveau.«
                                       
                                    
                        
            
                  3)
               
               
                  I bilag VI, punkt II.1, affattes tredje afsnit således:
                  »Den forhøjelse, der er omhandlet i første afsnit, beregnes ved at multiplicere referenceprisen, jf. artikel 8 i Rådets forordning (EF) nr. 1234/2007 (1), for det pågældende produkt med den tolerance, der er fastsat for dette produkt i artikel 8, stk. 2, i nærværende forordning.
               
            
                  4)
               
               
                  I bilag VII affattes punkt III således:
                  »III.   OKSEKØD
                  Ved anvendelsen af bestemmelserne i bilag X og bilag XII, punkt 2 a) og 2 c), er den basispris, der skal anvendes for udbenet oksekød, referenceprisen, jf. artikel 8 i forordning (EF) nr. 1234/2007, multipliceret med en koefficient på 1,47.«
               
            
                  5)
               
               
                  I bilag X foretages følgende ændringer:
                  
                              a)
                           
                           
                              Litra a), første afsnit, affattes således:
                              »Hvis tolerancerne vedrørende oplagring eller forarbejdning af produkter overskrides, eller hvis der konstateres mankoer som følge af tyveri eller af andre identificerbare årsager, beregnes mankoernes værdi ved at multiplicere disse mængder med referenceprisen, jf. artikel 8 i forordning (EF) nr. 1234/2007, for hvert produkt til standardkvalitet den første dag i det igangværende bogføringsår, forhøjet med 5 %.«
                           
                        
                              b)
                           
                           
                              I litra b) foretages følgende ændringer:
                              
                                          i)
                                       
                                       
                                          Første afsnit affattes således:
                                          »Hvis den gennemsnitlige markedspris for standardkvaliteten i oplagringsmedlemsstaten den dag, hvor mankoen konstateres, udgør mere end 105 % af basisreferenceprisen, jf. artikel 8 i forordning (EF) nr. 1234/2007, tilbagebetaler kontrahenterne den markedspris, der er konstateret af medlemsstaten, forhøjet med 5 %, til interventionsorganerne.«
                                       
                                    
                                          ii)
                                       
                                       
                                          Tredje afsnit affattes således:
                                          »Forskellene mellem de beløb, der er inkasseret i medfør af anvendelsen af markedsprisen, og de beløb, som EGFL bogfører i medfør af anvendelsen af referenceprisen, jf. artikel 8 i forordning (EF) nr. 1234/2007, krediteres EGFL ved bogføringsårets afslutning sammen med de øvrige kreditelementer.«
                                       
                                    
                        
            
                  6)
               
               
                  I bilag XII, punkt 2, affattes litra a) således:
                  
                              »a)
                           
                           
                              Hvis der er tale om skader, beregnes produkternes værdi ved at multiplicere de berørte mængder med den gældende basisreferencepris, jf. artikel 8 i forordning (EF) nr. 1234/2007, for standardkvaliteten den første dag i det igangværende bogføringsår nedsat med 5 %, jf. dog de særlige bestemmelser i bilag VII.«
                           
                        
            
         (1)  EUT L 299 af 16.11.2007, s. 1.«